NaiveNeuron/SloPal huggingface dataset:
P. Hrušovský, podpredseda NR SR: (2002-03-21):
M. Ištván, poslanec: Ďakujem veľmi pekne za odpoveď. Ja som túto otázku položil najmä preto, lebo sa s ňou stretávam veľmi často, či už na jednotlivých školách, okresných alebo krajských úradoch. Keď sa stretávam s touto témou, mám pocit, že vládne akási neistota ako na strane štátnych úradníkov, tak aj predstaviteľov samosprávy, čo bude s touto vecou. Tak predpokladám, že možno aj touto hodinou otázok sa niektoré veci vyjasnia, že ľudia budú mať lepšie informácie. Treba povedať, že podľa mojich skúseností tým, že ceny energií opäť vzrástli a v podstate dosť výrazne, povedal by som, vzrástlo aj zadlženie najmä v Banskobystrickom kraji o niekoľko miliónov korún a predpokladám, že pôjde asi o vážny problém, možno taký veľký, s ktorým ani vláda nepočítala. Ďakujem.
Bugár, Béla, podpredseda NR SR (2017-05-11):
Ďalej v rozprave vystúpi pani poslankyňa Kiššová.
Pčolinský, Peter, podpredseda NR SR (2022-10-20):
Ďakujem pekne. Poprosím pána spravodajcu z výboru pre financie poslanca Jozefa Hlinku, aby informoval Národnú radu o výsledku rokovania výborov o tomto návrhu vlády.
Vaľová, Jana, poslankyňa NR SR (2013-10-16):
Vážený pán predseda, kolegyne, kolegovia, v rozprave vystúpili poslanci pán Mihál, Jurinová, Tomanová, Novotný. Najprv budeme hlasovať o návrhu zo spoločnej správy. Prosím, pán predseda, dajte hlasovať o bodoch 1 až 21 zo spoločnej správy so stanoviskom gestorského výboru schváliť ich.
M. Číž, podpredseda NR SR: (2008-01-30):
Ako dám slovo ďalšiemu kolegovi s faktickou poznámkou, chcem len oznámiť, že predseda Národnej rady zvoláva na 16.30 hodinu poslanecké grémium. Tak keby ste to zobrali na vedomie, vážení kolegovia, a uspôsobili svoj program tomuto faktu. S faktickou poznámkou vystúpi pán poslanec Jozef Burian.
E. Angyalová, poslankyňa: (2005-05-17):
Pre mňa je trochu nepochopiteľné, že na jednej strane sa rozhodujeme nediskriminovať tých, ktorí pracujú a umožňujeme rodičom poberať rodičovský príspevok, aj keď sa nebudú starať o dieťa osobne, a na druhej strane hovoríme, že to nie je jedno, do akého zariadenia ho dajú. Ak raz rodič má byť podporený, a takáto je filozofia, že má byť podporený aj v prípade, že sa chce zamestnať a dostať rodičovský príspevok, tak z jeho pohľadu je napokon úplne jedno, či sa o to dieťa bude starať iná fyzická osoba, alebo to bude iná právnická osoba, napríklad súkromná škôlka, alebo naopak to bude predškolské zariadenie, ktoré patrí do siete štátu. Čiže v tomto zmysle nie celkom dobre rozumiem tomu, prečo by takýto rodič mal byť pripravený o peniaze a myslím si, že ak už aj existuje nejaká duplicita, ktorú pán minister takýmto spôsobom chcel riešiť, tak sa to malo riešiť z pohľadu príspevkov na tieto zariadenia, a nie z pohľadu toho, že rodič tento príspevok nedostane. Kto povedal, že práve takýto náklad je adekvátny tomu rodičovskému príspevku, ktorý by dostal tento rodič, keby to dieťa zveril napríklad inej fyzickej osobe. Myslím si, že toto je riešenie tak akoby zozadu, ako keby sme sa škrabali druhou rukou na opačnom uchu a že to v každom prípade, tak ako sme chceli nediskriminovať tých, ktorí pracujú, tak teraz istú skupinu opäť diskriminujeme len preto, lebo napríklad v mieste ich bydliska nebude iná možnosť, ako dať dieťa do materskej školy, ktorá bude zaradená do siete štátnych škôlok, a tým takéhoto rodiča pripravíme o rodičovský príspevok. Myslím si, že je to riešenie, ak už existuje duplicita, aj to nie vo všetkých prípadoch, tak to malo byť riešené zo strany príspevku štátu smerom k týmto zariadeniam, a nie...
Danko, Andrej, predseda NR SR (2016-06-16):
Ďakujem. Prosím, prezentujme sa a hlasujme. (Hlasovanie.) Ďakujem, prítomných 118 poslancov, za 14, proti 45, zdržalo sa 58, nehlasoval 1. Konštatujem, že Národná rada sa uzniesla, že nebude pokračovať v rokovaní v druhom čítaní o tomto návrhu zákona. Pokračujeme v hlasovaní v prvom čítaní o návrhu poslancov Národnej rady Slovenskej republiky Jána Budaja, Anny Zemanovej, Martina Fecka a Martina Klusa na vydanie zákona, ktorým sa mení zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov (tlač 135, bod 16 schváleného programu). Spravodajcom je člen výboru pre hospodárske záležitosti poslanec Karol Galek. Prosím ho, aby uviedol hlasovanie.
Jurinová, Erika, podpredsedníčka NR SR (2015-09-29):
Pán poslanec, na vaše vystúpenie sú štyri faktické poznámky. Uzatváram možnosť prihlásiť sa s faktickou. Nech sa páči, slovo má pán poslanec Osuský.
Paška, Pavol, predseda NR SR (2012-05-10):
Faktické poznámky, páni poslanci Fronc, Krajcer, Hlina a Senko. Končím možnosť sa prihlásiť. Pán poslanec Fronc.
Mazurek, Milan, poslanec NR SR (2018-09-19):
Samozrejme.
Vaľová, Jana, poslankyňa NR SR (2021-11-11):
Ďakujem veľmi pekne. Pán pred... pán Fico rozprával o tom, že Ústavný súd dá neskoro rozhodnutie, aj tom, že vyhlášky, ktoré boli prijaté, neboli, neboli, je teda zák... zákonné. Samozrejme, aj ľudia, keď budú mať problémy a tak ďalej, aj pri tom Ústavnom súde sa všetci spoliehali, že tie vyhlášky Úradu verejného zdravotníctva, ľudia nebudú mať peniaze na to, aby sa súdili. Tí pendleri a tí všetci, ktorým ste robili zo života peklo, keď išli cez hranice, koľko peňazí ich to stálo, samozrejme, vy poviete, že prepáčte, to je najlepšie – však prepáčte. Zmizne 24 mil., z úradu práce sa pošle schránkovým firmám – prepáčte. Ochorejú ľudia, majú problémy nejaké teda aj po očkovaní alebo... – prepáčte, však všetko je, jednoducho sa stačí povedať dneska, že prepáčte, tejto koalícii a kričať na opozíciu. Samozrejme, veci sa prijímajú dialógom. Ja si pamätám, keď sme my boli pri vláde, tak aj pol roka sa prijal... sa menil Zákonník práce, sa o tom diskutovalo dopredu so všetkými sociálnymi partnerami. Vy teraz nemáte ani ten chochmes zavolať zamestnávateľom, ktorým na plecia dávate všetky tieto peniaze. A jasne že vám neveríme, však ste sa tu bili pri prvom očkovacom zákone, tam boli dole tlačovky, všetci, že bude 5 euro stáť test. Dneska máte súkromné MOM-ky, a to ešte tiež spomeniem,  15 – 20 euro len také fukoty a ešte ani papier nechcú dať, ani potvrdenie tým ľuďom. Však z tých ľudí robíte bláznov, však si pozrite, čo vám píšu tí ľudia, ten bežný národ. A, pán predseda, prepáčte, ale keď komentujete veci, tak si dajte zistiť, kto má protilátky, kto nemá protilátky. Toto by ste mali mať už overené v Národnej rade u poslancov a nerobiť tu šaškáreň a vyhadzovať ľudí vonku, aby nemohli reagovať. A, samozrejme, len opozíciu. Takže aj toto patrí k tomu, keď takí ste, proste dodržiavate zákon, tak si to dajte zistiť, dajte si to vypýtať od klubov, či má niekto protilátky, nemá, alebo čo má, a aby tu bol aj nejaký poriadok, a nie potom povedia kolegyne, že my tu robíme bordel.
Kéry, Marián, poslanec NR SR (2015-11-13):
Ďakujem za slovo. Vážený pán predseda, vážený pán minister, dámy poslankyne, páni poslanci, dovoľte mi ako určenému spravodajcovi výborov predniesť spoločnú správu výborov Národnej rady o prerokovaní vládneho návrhu zákona o rozvojovej spolupráci a o zmene a doplnení niektorých zákonov v druhom čítaní. Národná rada uznesením č. 1921 z 22. septembra 2015 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet, výboru pre verejnú správu a regionálny rozvoj, výboru pre ľudské práva a národnostné menšiny a zahraničnému výboru. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: ústavnoprávny výbor uznesením č. 692 z 3. novembra 2015, výbor pre financie a rozpočet uznesením č. 476 z 3. novembra 2015, výbor pre verejnú správu a regionálny rozvoj uznesením č. 267 z 3. novembra 2015, výbor pre ľudské práva a národnostné menšiny uznesením č. 199 zo 4. novembra 2015 a zahraničný výbor uznesením č. 159 z 5. novembra 2015. Výbory Národnej rady, ktoré návrh zákona prerokovali, prijali pozmeňujúce a doplňujúce návrhy, ktoré sú súčasťou tejto spoločnej správy a sú uvedené v bode IV. Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 písm. f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh zákona v znení schválených pozmeňujúcich a doplňujúcich návrhov schváliť. Gestorský výbor odporúča hlasovať o návrhoch 2, 3, 5 a 14 uvedených v IV. časti tejto spoločnej správy spoločne so stanoviskom gestorského výboru schváliť. O bodoch 1 a 4 uvedených v IV. časti tejto spoločnej správy odporúča gestorský výbor hlasovať spoločne so stanoviskom gestorského výboru neschváliť. Spoločná správa výborov Národnej rady Slovenskej republiky o výsledkoch prerokovania návrhu zákona vo výboroch Národnej rady v druhom čítaní bola schválená uznesením Zahraničného výboru Národnej rady Slovenskej republiky č. 163 z 10. novembra 2015. Ďakujem, pán predseda, skončil som, otvorte, prosím, rozpravu, do ktorej sa hlásim ako prvý.
Gröhling, Branislav, minister školstva, vedy, výskumu a športu SR (2022-03-17):
Pán poslanec, my sme zbierali jednotlivé dáta, ale tie dáta sa veľmi líšili, že v pondelok na, v niektorých krajoch alebo mestách bolo, že sto detí a v štvrtok už bolo evidovaných iba že 50, to vám dávam iba ako príklad, že tie čísla v priebehu tých prvých týždňov naozaj výrazne skákali. My keď sme sa informovali, tak sa udialo aj to, že rodič prišiel, mal záujem, prebehol celý ten proces, riaditeľ ho evidoval, ale ku koncu týždňa sa rodičia rozhodli, že sa budú posúvať do nejakého iného mesta, preto sme tento týždeň po prvýkrát spustili zber, ktorý bude do dnešného večera. A ja keď som sa pozeral na tie čísla, tak v utorok večer alebo v stredu ráno bolo niekde okolo tisíc detí, od materských škôl až po stredné školy. Momentálne neviem, ako tie čísla poskočili, ale budeme ich mať zajtra a budeme vás o tom informovať. Najvýraznejšie to boli, bol záujem v Bratislavskom kraji a najnižší bol na východ... na východe Slovenska. Prioritne najväčší záujem bol o základné školy, materské školy ešte zbierame, lebo tú databázu my nemáme, potrebujeme oslovovať ešte aj samosprávy v jednotlivých, v jednotlivých systémoch, aby sme si ujasnili aj kompetencie, preto aj v rámci financovania, napríklad čo sa týka originálnej kompetencie, nebudeme vedieť do toho zasahovať až takým spôsobom. Čo sa týka ešte tej prvej otázky vašej, jazykové kurzy, áno, je tam už postup, ako školy majú postupovať, ale je to bežná prax, akože toto nie je po prvýkrát, čo máme žiakov, ktorí sú umiestňovaní v školách, inej národnosti. Tam to funguje presne identicky, čo sa týka vzdelávania, môžu požiadať o jazykový kurz, resp. si ho zariadia sami a následne potom môžu požiadať o finančné prostriedky. Ten postup je napísaný na našej webovej stránke. Nebude to jednorazové. Samozrejme, že to budeme postupne zbierať a postupne sa budú tieto financie uvoľňovať, keďže to nie je otázka jedného mesiaca, ale, predpokladám, že niekoľkých mesiacov. Ďakujem.
Sulík, Richard, predseda NR SR (2011-04-01):
Ďakujem. S faktickými poznámkami sa prihlásili štyria rečníci. Slovo má, uzatváram možnosť. A slovo má pani poslankyňa Dubovcová.
Nehézová, Jana, poslankyňa NR SR (2017-04-06):
Ďakujem za slovo. V rozprave vystúpili dvaja poslanci, pán poslanec Uhrík a pán poslanec Beluský. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
J. Berényi, poslanec: (2006-12-15):
Teda či by sa nedali zjednodušiť jednotlivé názvy politických programov, či by sa nedalo trošku priblížiť občanom jednotlivé práve tieto strategické dokumenty aj prostredníctvo názvov týchto dokumentov. Ďakujem.
Jurinová, Erika, podpredsedníčka NR SR (2013-09-18):
Ďakujem pekne. Vyhlasujem rozpravu za skončenú. Pýtam sa, či chce zaujať stanovisko pán navrhovateľ. Pán spravodajca? Nie. Prerušujem rokovanie o tomto bode programu a vyhlasujem krátku prestávku do hlasovania. (Prestávka.) (Po prestávke.)
B. Bugár, podpredseda NR SR: (2004-02-03):
Ďakujem pekne, pán spravodajca. Jedným uchom som vás aj ja počúval, aj keď som tu riešil iné otázky súvisiace s poriadkom v sále. Takže otváram rozpravu k tomuto bodu programu a pýtam sa, či sa hlási niekto do rozpravy. Konštatujem, že nikto. Vyhlasujem rozpravu o tomto bode programu za skončenú. A prerušujem rokovanie o tomto bode. Budeme teraz pokračovať druhým čítaním o vládnom návrhu zákona o pracovnom čase a dobe odpočinku v doprave a o zmene a doplnení niektorých zákonov (tlač 431). Spoločná správa je v tlači 431a. Prosím teraz pána ministra dopravy, pôšt a telekomunikácií Pavla Prokopoviča, aby vládny návrh zákona odôvodnil. Nech sa páči.
Vaľová, Jana, poslankyňa NR SR (2013-03-20):
Teraz pristúpime k hlasovaniu o návrhoch poslancov podaných v rozprave v poradí tak, ako boli predložené. Prosím, pán predseda, dajte hlasovať o prvom návrhu pána poslanca Kaníka. Nech sa páči, hlasujeme.
Hrnčiar, Andrej, podpredseda NR SR (2019-06-26):
Vážené panie poslankyne, vážení páni poslanci, pokračujeme v prerušenom rokovaní hlasovaním o návrhu vlády na skrátené legislatívne konanie o návrhu skupiny poslancov na vydanie zákona, ktorým sa mení a dopĺňa zákon č. 181/2014 Z. z. o volebnej kampani, tlač 1560. Dávam slovo členovi výboru pre verejnú správu a regionálny rozvoj poslancovi Stanislavovi Kmecovi, aby hlasovanie uviedol. (Hlasovanie o návrhu vlády na skrátené legislatívne konanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v znení neskorších predpisov a ktorým sa dopĺňa zákon č. 85/2005 Z. z. o politických stranách a politických hnutiach v znení neskorších predpisov , tlač 1560.)
Kollár, Boris, predseda NR SR (2022-10-18):
Vážené kolegyne, vážení kolegovia, prosím pekne, zaujmite miesto v sále, aby sme mohli začať rokovať. Chcel by som na balkóne privítať ôsmakov a deviatakov zo Základnej školy Trnava-Modranka, vitajte! (Potlesk.) Ďakujem pekne. Skôr než začneme, by som chcel ešte privítať pána poslanca Kerekrétiho, že sa k nám vrátil. Ďakujeme pekne (potlesk), veľmi sme sa o vás báli, pán poslanec, vystrašili ste nás. Teraz vás poprosím, kolegovia, keby sme mohli všetci vytiahnuť karty, aby sme reštartovali systém. S procedurálnym návrhom vystúpi pán poslanec Halák a pani poslankyňa Zemanová. Pán poslanec Halák, nech sa páči, máte slovo.
Paška, Pavol, predseda NR SR (2014-03-27):
Faktické poznámky majú traja páni poslanci. Nech sa páči, pán poslanec Fronc.
P. Hrušovský, podpredseda NR SR: ():
P. Baco, poslanec: Páni poslanci a panie poslankyne... (Reakcie z pléna.)
Jurinová, Erika, podpredsedníčka NR SR (2014-11-10):
Nasleduje pán poslanec Mikloško. V sále sa nenachádza, stráca poradie. Poprosím pána poslanca Zsolta Simona o slovo.
J. Budaj, poslanec: (2002-08-20):
J. Migaš, predseda NR SR: Pán poslanec, klasika? Tak nech sa páči. Pán poslanec Jarjabek, nech sa páči.
Kadúc, Miroslav, poslanec NR SR (2013-05-22):
Pán predseda, pripomínam, že sme v treťom čítaní, a pripomínam, že ste opakovane pána poslanca Hlinu vrátili s podobnými a omnoho jednoduchšími návrhmi. Upozornili ste ho, že sme v treťom čítaní, kde je možné robiť iba úpravu, teda opravu legislatívnych chýb, a, pardon, gramatických chýb. Ja teraz neviem, ako mám hlasovať, neviem, čo je v tom návrhu. Nemám ho ani na stole, ani nikde inde. A nemôžem sa relevantne vyjadriť k tomu, či je to správne alebo nesprávne. Nemôžem o tom hlasovať. Preto navrhujem, aby sme tento návrh stiahli, a opätovne prerokovali v druhom čítaní, keď už.
Vons, Peter, poslanec NR SR (2021-02-25):
Ďakujem veľmi pekne. Stačí už len to, že vidíme, že tu sedíte jediný z toho hlasosmeru, to tiež niečo znamená a vnímame vás aj na základe toho, že chodíte k diskusii, že vy ste taký hovorca celého hlasosmeru a ste taký prerážač, aby ste nám ukazovali, akí sme. Nazývate tu ľudí niektorých, že sú demagógmi, ale vy ste neskutočný demagóg. To naozaj ako človek, ktorý má zdravý rozum, tomu rozum neberie. A tak ako začal tuná kolega, budem reagovať na vás, vy neskutočne zneužívate túto situáciu, to je cynické a odporné. Točíte stále dookola to isté, ale je to zrejmé prečo. Lebo teraz je jediný ten čas, keď sa tu trápime, keď zakazujeme, keď sa snažíme pomôcť, samozrejme na tom strácame body a vy túto situáciu chcete využiť a zneužiť. Nie využiť, zneužiť ju chcete. Pretože ak sa vám to nepodarí teraz, keď už konečne vláda bude mať rozviazané ruky a bude môcť konečne napĺňať všetko to, čo má v programovom vyhlásení vlády, tak vtedy sfúknete ako sviečky a budete len ticho, pretože už si ani nehlesnete. Takže len preto to robíte. A čo sa týka núdzového stavu, keď vy poviete, že to môže byť vyhlásené len vtedy, keď toto a toto a tuná 4-tisíc ľudí je v nemocnici, 100 ľudí zomiera denne a vy myslíte, že to neni vhodné na núdzový stav? Len preto, že chceme zabrániť ľuďom, aby šli do ulíc, aby sa búrili? Čo by s tým dosiahli? Len by sa to šírilo ešte viac, veď ste to ukázali, keď ste tuná 17. novembra nedemonštrovali, ale ste sa rozprávali s ľuďmi. No a tuná vám vadí nejaký fóliovník, ale to vám nevadí, že Kičurove zlaté tehly, nevadia vám mafie na polícii... (Prerušenie vystúpenia časomerom.)
Baránik, Alojz, poslanec NR SR (2023-03-14):
Ďakujem pekne. Pán kolega Urban, vy ako lekár, samozrejme, máte na to náhľad ako lekár, to je pochopiteľné a neuberám vám to, že máte dobrý úmysel, len zabúdate na jednak to, čo už tu všetko bolo povedané o tom návrhu a čo jednoducho ignorujete. Teraz sme boli svedkami toho, že niekto hovoril, že tam bude viacej tých ľudí, no nie, jedna osoba tam bude. A potom zabúdate na to, čo bolo už povedané a to bolo to, že rozhoduje lekár. A samozrejme, keď to jeho rozhodnutie bude nad rámec toho, čo zákon stanovuje, že to musí byť primerané, môžu sa potom tí rodičia alebo rodič sa môže obrátiť na súd o nápravu, ale realita je taká tohto návrhu, že má rozhodnúť lekár. A potom by som ešte povedal pár slov k tomu, čo ste povedali o tom, že mali sme sa viacej radiť s lekármi a tak ďalej. Je pochopiteľné, že, alebo nie pochopiteľné, ale je prirodzené, že lekári sa bránia každej zmene, pretože to je ľudská nátura, ľudia sa bránia zmene, pretože to môže byť komplikácia. Lenže problém je v tom, že, ako tu aj bolo povedané, že zmeňte to, ako fungujú tie nemocnice, rozšírte priestory a tak ďalej a potom to môžete urobiť. No nie, tak to nefunguje v živote. V živote to funguje tak, že najprv to upravíme a potom musia tie nemocnice sa tomu prispôsobiť. Takto funguje reálny život. Pretože najprv ide idea a potom, potom ide realizácia. A vy chcete, najprv to prispôsobte a potom si prijmite takýto zákon. Takto v živote to nefunguje.
Heger, Eduard, predseda vlády SR (2021-05-13):
V tom nevidím problém, lebo keď si zoberieme napríklad samotný zákon o verejnom obstarávaní, ktorý tiež bol daný do pripomienkového konania, a dostal enormné množstvo, potom sa vlastne stiahol a vypracoval sa nový a znovu sa dal do pripomienkového konania. Myslím si, že stavebný zákon je naozaj tak, by som povedal, veľká téma, ktorá možno ju čaká presne toto isté. Čiže dobre, chápem, že možno pri tvorbe toho zákona boli vynechané samosprávy, čo teda neviem v tomto momente nejako komentovať, ale neznamená to, že by sme teraz chceli to robiť bez vás, čiže ak sa ukáže v MPK, že sú tam zásadné, a treba ísť späť do zákona, treba ho prepracovať, sme tomu otvorení určite. A ja môžem za seba povedať a myslím, že aj za celú vládu, že ide nám o to, nájsť najlepšie riešenie a nie tuto tlačiť nejaké vlastné. Takže verím tomu, že spoločnou diskusiou nájdeme to najlepšie. A ďakujem pekne. Teším sa na spoluprácu. Ďakujem veľmi pekne, ctené plénum, prajem vám pekný deň, nech sa vám darí. Všetko dobré.
Kolesík, Andrej, poslanec NR SR (2011-09-13):
Ďakujem, pán predsedajúci. Pán poslanec Muňko, dovoľ aj mne, aby som ti poďakoval za tvoje obsažné vystúpenie. Rovnako ako ty, aj ja mám obavu z núteného vstupu mladých ľudí do druhého piliera, taktiež sa nazdávam, že je to na hrane ústavnosti, ak nie priamo protiústavné. Čo ma však najviac, najviac mrzí, je to, že strana, ktorá má v názve slovo sloboda a ktorá sama o sebe hovorí, že je liberálna, tak prostredníctvom svojich nominantov vo vláde presadzuje takýto donucovací systém formou zákona. Veď, páni, dokážte, že ste liberáli a nechajte mladých ľudí, dajte im možnosť slobodne sa rozhodnúť, či chcú, alebo nechcú vstúpiť do druhého piliera. Veď to by malo byť každého jednotlivca slobodné rozhodnutie. Preto mi prekáža, že mladých ľudí nútite pod hrozbou zákona, nútite proti ich vôli vstúpiť do druhého piliera. Ďakujem.
Hrušovský, Pavol, podpredseda NR SR (2010-12-10):
Hlasujeme. (Hlasovanie.) 135 prítomných, 58 za, 54 proti, 23 sa zdržalo. Návrh sme neschválili. Prosím ďalší.
Danko, Andrej, predseda NR SR (2019-09-17):
Ďakujem. S reakciou pani poslankyňa Gaborčáková.
Paška, Pavol, predseda NR SR (2012-09-20):
Hlasujeme o poslednom bode z návrhu pána poslanca. (Hlasovanie.) 143 prítomných, 63 za, 14 proti, 65 sa zdržalo, 1 nehlasoval. Ani tento bod sme neschválili.
Šuca, Peter, poslanec NR SR (2014-11-10):
Ďakujem pekne za slovo, pani predsedajúca. Vážený pán poslanec Galko zo strany troch členov, ja som nesmierne rád, že ste vystúpili v tejto diskusii a začali ste tým, že ste vyzývali našich starostov, aby sa vzdali kandidátky alebo odišli z našej strany. Týmto absurdným úvodom ste potvrdili to, že táto schôdza pre vás nemá žiaden iný význam, že táto schôdza má pre vás iba jediný význam, a to ten, aby ste ovplyvnili ľudí pred komunálnymi voľbami. Táto schôdza, ktorá nemá racionálny základ, pretože tie veci, ktoré ste popísali pri odvolávaní premiéra, sú absolútne irelevantné a hlúpe. Je iba o vašom politickom PR a marketingu. Ctený pán poslanec Galko, skúste sa niekedy zamyslieť, keď budete rozprávať o rozkrádačkách, vy máte taký veľmi expresívny slovník, možno keby niekto zostrihal vaše diskusné vystúpenia v Národnej rade, tak by sa dali púšťať jedine po 22. hodine, pretože pojmy ako „veľký guľový“, „je vám guľový do toho“, „trtko poslanec“ to používate iba vy. Skúste sa niekedy zamyslieť nad tým, čo ste robili vy, keď ste boli minister obrany, ako ste vystrájali pri používaní informačno-technických prostriedkov, ako ste odpočúvali svoju sekretárku, svojho šoféra, svojich kolegov zo svojej politickej strany. Skúste sa zamyslieť nad nákupom AKTIS-ov a MAN-ov na ministerstve obrany a potom pochopíte, že nemáte žiadne morálne právo vystupovať tak, ako vystupujete. Vo väčšej časti vášho príspevku ste sa venovali našej politike, politike SMER-u a ideológii, ideologickej práci SMER-u. Buďte taký láskavý, ja vám zo srdca prajem, aby sa vaša trojčlenná strana rozpadla tak, ako sa rozpadla okresná organizácia strany SaS v Poprade. Skúste sa venovať aj vašej politike, nielen našim obciam a nielen našim starostom. Zo srdca vám prajem, aby ste tu už neboli. Ďakujem. (Potlesk.)
Svrček, Miloš, poslanec NR SR (2022-12-13):
Vážený pán predsedajúci, vážené panie poslankyne, páni poslanci, dovoľte, aby som vás informoval o prerokovaní uvedeného návrhu zákona v ústavnoprávnom výbore. Národná rada pridelila návrh zákona na prerokovanie ústavnoprávneho výboru, ktorý určila aj ako gestorský výbor a určila lehotu na jeho prerokovanie. Ústavnoprávny výbor návrh zákona prerokoval, súhlasil s ním a odporúčal ho Národnej rade schváliť. Poslanci Národnej rady, ktorí nie sú členmi výboru, ktorému bol návrh zákona pridelený, neoznámili v určenej lehote gestorskému výboru žiadne stanovisko. Časť IV. správy obsahuje štyri pozmeňujúce návrhy. Gestorský výbor odporúča o nich hlasovať spoločne a schváliť ich. Ústavnoprávny výbor ako gestorský výbor odporúča Národnej rade uvedený návrh zákona schváliť ako celok. Správa ústavnoprávneho výboru o prerokovaní návrhu zákona, tlač 1007a (1107a, pozn. red.), bola schválená uznesením ústavnoprávneho výboru z 18. 10. 2022. Týmto uznesením ma zároveň výbor ako spravodajcu poveril, aby som na schôdzi Národnej radi informoval o výsledku rokovania výboru a pri rokovaní o návrhu zákona predkladal návrhy v zmysle príslušných ustanovení zákona o rokovacom poriadku. Pán predsedajúci, otvorte, prosím, rozpravu.
Kollár, Boris, predseda NR SR (2022-09-22):
Ďakujem pekne.
Sulík, Richard, predseda NR SR (2011-06-30):
Pán poslanec Janiš reaguje na faktické poznámky, nech sa páči.
Zmajkovičová, Renáta, podpredsedníčka NR SR (2013-09-03):
Ďakujem. Otváram rozpravu o tomto bode programu. Do rozpravy som nedostala žiadnu písomnú prihlášku. Pýtam sa, či sa chce prihlásiť do rozpravy niekto ústne. Pán poslanec Dzurinda, Vašečka. Uzatváram možnosť prihlásiť sa do rozpravy ústne. Nech sa páči, pán poslanec Dzurinda.
Jurinová, Erika, podpredsedníčka NR SR (2014-11-10):
S reakciou na faktické poznámky pán poslanec Hraško.
Číž, Miroslav, poslanec NR SR (2013-09-04):
Áno.
Mierna, Anna, poslankyňa NR SR (2023-06-14):
Ďakujem pekne za slovo. Voľby, samozrejme, ukazujú výsledok, ale teda činy hovoria o každom človeku. A ja predpokladám, dúfam, pretože životné príbehy, skúsenosti a pracovná pozícia všetkých týchto ľudí, ktorí pred nami sedia a žiadajú o našu dôveru, je to, v čo verím ja, že posunie túto krajinu dopredu. Tak ako som spomínala, že neboli sme nadšení pádom vlády, ale urobíme všetko, aby táto vláda mala všetky predpoklady na to, aby bola úspešná. Takže to si myslím, že by malo byť cieľom všetkých nás 150 poslancov v tomto pléne. Ďakujem.
Paška, Pavol, predseda NR SR (2012-12-05):
Hlasujeme. (Hlasovanie.) 138 prítomných, 79 za, 6 proti, 50 sa zdržalo, 3 nehlasovali. Návrh sme schválili. Sme v treťom čítaní . Otváram rozpravu. Končím možnosť sa prihlásiť do rozpravy. (Hlasy v sále.) Pán poslanec Hlina, hlásite sa do rozpravy? (Reakcia poslanca.) Máte návrh na legislatívnu úpravu? (Smiech v sále.) Pán spravodajca, zaujmite miesto, prosím. Vyhlasujem rozpravu za skončenú. Pán spravodajca, budeme hlasovať.
Grendel, Gábor, podpredseda NR SR (2023-06-14):
Pán poslanec Ondrej Dostál.
Pellegrini, Peter, podpredseda NR SR (2020-07-09):
Ďakujem pekne. Vyhlasujem rozpravu za skončenú a zároveň prerušujem rokovanie o tomto bode. Hlasovať o uznesení budeme v rámci ďalších hlasovaní. Teraz otváram bod interpelácie poslancov . Chcem sa teda spýtať, či sa niekto v rámci, nie som si istý, pán poslanec, či tu platia tie regule o faktických. Ospravedlňujem sa, ak som ja, ale je to, tento bod niekedy ani nebýva, už dlho nebýva, čiže nemáme takú zručnosť, by som povedal, v jeho riadení, takže (reakcia z pléna), ak budete taký láskavý, ďakujem vám veľmi pekne a ešte raz, ospravedlňujem sa, ak som vám ukrivdil. A chcem sa spýtať, či sa niekto písom..., ústne chce prihlásiť do bodu interpelácie a interpelovať niektorého z členov vlády. Nie je tomu tak, preto vyhlasujem aj tento bod programu za ukončený. Ďakujem veľmi pekne a ďakujem členom vlády za účasť, tak na hodine otázok, ako aj na bodoch interpelácie a odpovede na interpelácie. Kolegyne, kolegovia, budeme teraz pokračovať v popoludňajšom rokovaní tretieho dňa 9. schôdze v prerušenej rozprave v druhom čítaní o vládnom návrhu zákona, ktorým sa menia a dopĺňajú niektoré zákony v súvislosti so zlepšovaním podnikateľského prostredia (tlač 161). Poprosím podpredsedu vlády a ministra hospodárstva Richarda Sulíka, aby zaujal miesto určené pre navrhovateľov, a takisto pána spoločného spravodajcu z výboru pre hospodárske záležitosti pána poslanca Radovana Kazdu, aby zaujal miesto určené pre spravodajcov. Ďalším v poradí z ústne prihlásených rečníkov do rozpravy je pán poslanec Tomáš Šudík, ktorému odovzdávam slovo, a pripraví sa ešte pán poslanec Miroslav Žiak. Nech sa páči, pán poslanec Šudík, máte slovo a pán minister je tu, takže..., či už sedí tam alebo tam. Nech sa páči, pán poslanec, máte slovo. (Pokračovanie rokovania o vládnom návrhu zákona, ktorým sa menia a dopĺňajú niektoré zákony v súvislosti so zlepšovaním podnikateľského prostredia zasiahnutým opatreniami na zamedzenie šírenia nebezpečnej nákazlivej ľudskej choroby COVID-19 , tlač 161.)
Bugár, Béla, podpredseda NR SR (2017-03-23):
Pán poslanec Madej.
Hrnčiar, Andrej, podpredseda NR SR (2016-09-13):
Vážené panie poslankyne, vážení páni poslanci, pokračujeme v popoludňajšom rokovaní šiesteho dňa 9. schôdze Národnej rady v prerušenej rozprave v prvom čítaní o návrhu poslancov Danka, Glváča, Bernaťáka, Gála a Hrnčiara na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku Národnej rady, tlač 200. Prosím poslanca Tibora Bernaťáka, aby zaujal miesto určené pre navrhovateľov, a spravodajkyňu z ústavnoprávneho výboru poslankyňu Janu Laššákovú, aby zaujala miesto určené pre spravodajcov. S faktickými poznámkami sú na dopoludňajšie vystúpenie predsedu Národnej rady Andreja Danka prihlásení ešte pätnásti poslanci. Musíme počkať na pána poslanca Bernaťáka. Takže dávam slovo poslancovi Erikovi Tomášovi, po ňom vystúpi s faktickou poznámkou poslanec Dušan Jarjabek. Nech sa páči, pán poslanec Tomáš Erik. (Pokračovanie v rokovaní o návrhu poslancov Národnej rady Slovenskej republiky Andreja Danka, Martina Glváča, Tibora Bernaťáka, Gábora Gála a Andreja Hrnčiara na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 200.)
Laurenčík, Milan, podpredseda NR SR (2021-06-30):
Pán poslanec Jozef Šimko s faktickou poznámkou.
Žiga, Peter, podpredseda NR SR (2024-10-02):
Na vaše vystúpenie jedna faktická poznámka, pán poslanec Dostál.
Verešová, Anna, poslankyňa NR SR (2017-02-14):
Pán predsedajúci, dajte, prosím, hlasovať o prvom doplňujúcim návrhu pána poslanca Dostála.
Bútora, Daniel, dočasne poverený minister školstva, vedy, výskumu a športu SR (2023-06-16):
Tak príjemné dobré ráno. Tento návrh predkladáme ako technickú novelu, ktorej cieľom je dosiahnutie súladu zákona so smernicou 2005/36 o uznávaní odborných kvalifikácií. Cieľom je odstránenie terminologických výhrad transpozícií smernice. Návrh obsahuje iba spresňujúce výrazy a, čo je dôležité, neobsahuje žiadne vecné zmeny pri uznávaní dokladov. Ďakujem pekne.
Bugár, Béla, podpredseda NR SR (2016-10-21):
Pani poslankyňa, chcem sa opýtať, približne ešte na koľko máte, lebo už je 12 hodín? (Reakcia rečníčky.) Dve minúty? Nech sa páči.
Laššáková, Jana, podpredsedníčka NR SR (2013-01-30):
Pán poslanec Choma, nech sa páči.
Somogyi, Szilárd, poslanec NR SR (2011-07-08):
Ďakujem, pán predseda. Vážený pán kolega Kolesík, vaši kolegovia, ako je pán Čaplovič alebo pán Číž, tiež vedia pripraviť prejav na hodinu, tak ako ste to teraz pripravili aj vy. Rozdiel v ich vystúpení od toho vášho je v tom, že z ich príspevkov sa dozvedáme nové veci, informácie či súvislosti. Samozrejme, nemusíme s týmto obsahom súhlasiť, dôležité je však, že prinášajú nový kontext. Vy, pán kolega, s tým, že ste prečítali 15-stránkový verejne dostupný dokument, ste neurobili nič iné, len ste premárnili zhruba 500 eur, toľko totiž stojí vašim priateľom, vašej rodine či vašim voličom tých 50 minút, čo ste trávili čítaním verejne dostupného dokumentu. Toľko som chcel len.
Susko, Boris, minister spravodlivosti SR (2024-02-28):
Ďakujem pekne. Vážený pán predsedajúci, vážené kolegyne, kolegovia, na rokovanie Národnej rady predkladám vládny návrh zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov. Cieľom predkladaného návrhu zákona je, aby v prípade trestných činov podľa prvej hlavy, druhej, tretej a deviatej hlavy osobitnej časti Trestného zákona, t. j. trestných činov proti životu a zdraviu, trestných činov proti slobode a ľudskej dôstojnosti, trestných činov proti rodine a mládeži a trestných činov proti iným právam a slobodám zostala zachovaná doterajšia právna úprava zániku trestnosti v dôsledku premlčania. Navrhuje sa, aby zákon nadobudol účinnosť 15. marca, t. j. k rovnakému dátumu, ku ktorému má nadobudnúť účinnosť novela zákona schváleného 8. februára 2024, ktorým sa mení a dopĺňa Trestný zákon. Formálnoprávne sa tak zamedzí tomu, aby nastalo premlčanie trestného stíhania v prípade plynúcich premlčacích dôb vymedzených trestných činov, resp. zamedzí sa tak skráteniu premlčacej doby v prípade týchto trestných činov do budúcna. Pokiaľ ide o samotné premlčanie, vychádzajúc z teórie trestného práva a komentára k Trestnému zákonu, premlčanie trestného stíhania vychádza, a to citujem komentár k Trestnému zákonu, z premisy, že uplynutím kvalifikovaného časového obdobia zaniká potreba štátu represívne reagovať na trestnoprávne správanie páchateľa, pričom od momentu spáchania trestného činu sa do sporu dostávajú dva záujmy spoločnosti. Jedným záujmom je záujem štátu na potrestaní páchateľa trestného činu a druhým záujmom je záujem na spravodlivom trestnom konaní, ktorý vyplýva aj z čl. 6 dohovoru, kde v zásade klesá aj tá možnosť, možnosť obhajoby a dokazovania v rámci, v rámci trestného konania. Samotná, samotný inštitút premlčania má dva znaky. Jeden materiálny, jeden procesný. Ten materiálny je ten, ktorý som spomínal, že uplynutím tejto doby v zásade sa má za to, že ten páchateľ sa osvedčil. Na druhej strane sú tu procesné, procesné aspekty premlčania, ktoré hovoria o tom, že po uplynutí určitej doby je už problematické zabezpečiť dôkazy a v zásade objektívne objasniť tento trestný čin a potrestať, potrestať páchateľa. Čiže toľko z úvodu. Ešte možno k včerajšej rozprave, kde pán poslanec Dostál upozorňoval na nejaké možné rozpory aplikačné z hľadiska interpretácie a aplikácie tohto ustanovenia, ktorý je v návrhu tohto zákona v odseku 6 v porovnaní s odsekom 5. Tu jednoznačne môžem povedať, že z hľadiska aplikačného odsek 5 je špeciálnym ustanovením k celému odseku premlčania, ktorý sa týka osôb mladistvých, a teda ako lex specialis sa bude uplatňovať samostatne a nedôjde ku konfliktu s odsekom 6, ktorý reaguje na určitú osobitnú úpravu vo vzťahu k odseku 1. Čiže z tohto pohľadu v aplikačnej praxi nevzniknú žiadne problémy. Ďakujem pekne za pozornosť.
M. Číž, podpredseda NR SR: (2007-12-11):
(Hlasovanie.) Prítomných 140 poslancov, za návrh 130 poslancov, proti 1 poslanec, zdržalo sa 8 poslancov, nehlasoval 1 poslanec. Konštatujem, že Národná rada pridelila návrh tohto zákona výborom, určila gestorský výbor, ako aj lehoty na prerokovanie tohto návrhu zákona v druhom čítaní. Teraz, vážené kolegyne, pristúpime k hlasovaniu v prvom čítaní o návrhu poslancov Národnej rady Slovenskej republiky Júliusa Brocku a Pavla Abrhana na vydanie zákona, ktorým sa mení a dopĺňa zákon č. 195/1998 Z. z. o sociálnej pomoci a o zmene a doplnení niektorých zákonov v znení neskorších predpisov (tlač 497). Slovo má spravodajkyňa z výboru pre sociálne veci a bývanie pani poslankyňa Klára Sárközy. Prosím, aby hlasovanie uviedla.
Jurinová, Erika, podpredsedníčka NR SR (2014-11-08):
Pán poslanec Jarjabek, procedurálny návrh.
Mezenská, Helena, poslankyňa NR SR (2015-03-19):
Ja len na margo tých kritických pripomienok, či už sa to týka pána poslanca Martvoňa alebo pána Suska, chcem uviesť, že na tom svojom postoji si trvám. Už teraz Telekomunikačný úrad, pán poslanec Susko, aj keď nemáme tu súkromný monopol typu Deutsche Telekom, Slovak Telekom, nevie v dostatočnej miere a do dôsledkov ochrániť práva spotrebiteľov. Možno ako praktik to nepoznáte z praktickej roviny. Ale nie som si vedomá, nepoznám ani jeden prípad, ktorý sa ukázal ako oprávnený prostredníctvom riešenia súdu, že by Telekomunikačný úrad voči telekomunikačným operátorom porušujúcim práva spotrebiteľov, dal týmto spotrebiteľom za pravdu. Takže tieto moje obavy sú opodstatnené a sú reálne. No a čo sa týka pána Martvoňa, no naozaj ma udivuje, ako sa podarilo vláde a ministerstvu spísať memorandum o porozumení, ak druhým dychom tá istá vláda a ministerstvo zdôrazňovalo, že Slovak Telekom, Deutsche Telekom nebol schopný ako majoritný vlastník uznať práva štátu ako minoritného vlastníka. Takže zotrvávam na tom, vaše argumenty alebo pripomienky ma nijakým spôsobom nepresvedčili o opaku.
Podmanický, Ján, poslanec NR SR (2015-01-28):
Sme v treťom čítaní. Pán predseda, otvorte, prosím, rozpravu.
T. Cabaj, podpredseda NR SR: (2009-06-26):
Podľa schváleného programu prerušujem rokovanie o tomto bode programu s tým, že pokračujeme utorok o 9.00 hodine. A teraz je na to, aby ste sa, pán minister, dohodli, máme tam už zaradený zákon o vinárstve a odpadoch. Takže dokončíme tento zákon, ešte sú dvaja páni poslanci do rozpravy, záverečné slovo pána ministra a spravodajcu, takže by sme v utorok o 9.00 hod. pokračovali v rozprave ešte vystúpením pána predsedu výboru Abrhana a pána poslanca Galbavého a potom by sme pokračovali vládnym návrhom zákona o vinohradníctve a vinárstve a vládnym návrhom zákona, ktorým sa mení a dopĺňa zákon č. 223/2001 Z. z. o odpadoch. Takto by sme pokračovali v programe. Končím dnešný rokovací deň. Prajem všetkým pekný víkend a šťastnú cestu domov. (Prerušenie rokovania o 13.02 hodine.)
Zemanová, Anna, poslankyňa NR SR (2019-09-24):
Na záver by som chcela povedať, že naozaj tejto téme sa venujem dlhodobo. Zúčastnila som sa viacerých stretnutí s lesníkmi, viacerých stretnutí s ochranármi, napokon aj spoločného poslaneckého výjazdu, ktorý sme ako výbor mali na rôznych miestach Slovenska, kde práve sme videli stretnutie a pohľady na jednej strane lesníkov, na druhej strane ochranárov, ale aj stretnutia so súkromnými vlastníkmi. Ten; ja sa stretávam práve s pozitívnym, s pozitívnym názorom a napríklad si myslím, že toto bude jeden z bodov, ktorý, ak dostane dôveru demokratická pravica, bude jeden z bodov, kde sa, kde dosiahneme konsenz, že tento konflikt, ktorý prerastá do medziľudskej nenávisti, ktorý preráža do medziľudských konfliktov medzi profesijnými zložkami, že jednoducho musí, musí skončiť. A musí skončiť. Problém je ten, že nie je do dnešného dňa jasne zadefinovaná spoločenská objednávka, čo naša spoločnosť potrebuje alebo požaduje od lesov a od ich služieb, aké služby nám les má poskytovať. Les ako funkčná zložka ekosystému, les ako zložitý organizmus, les nielen ako drevná surovina, ale aj ako drevná surovina, les ako domov pre množstvo biologic; množstvo biologických tvorov, rastlín, zvierat, priestor pre rekreáciu ľudí, a pokým nebudeme mať v tomto jasno, pokým necháme zadefinovanú požiadavku, že je nám dôležitejších päť miliónov osobitný odvod do štátneho rozpočtu od Lesov Slovenskej republiky, tak dovtedy nepominú tieto, tieto rozpory. A tam vychádzajú, z toho vychádzajú aj tie obavy lesníkov, obavy poľnohospodárov, tu nemá ísť o žiadnu nadvládu ochrany prírody. To, prosím pekne, nemýľme si. Keď bude, ak by sa prijala táto zmena, že lesné hospodárstvo bude patriť pod rezort životného prostredia, nepôjde o žiadnu nadvládu jedného zákona. Dnes máme dva rezorty a dva zákony, ktoré si navzájom konkurujú. Dva zákony, kde sme to mali možnosť vidieť v, na tejto schôdzi. Kde musím povedať, že skôr ten lesný zákon sa viac priblížil požiadavkám, o ktorých tu dnes hovorím, ale na druhej strane ten zákon o ochrane prírody situáciu komplikuje. Nemôže byť, že v rámci medzirezortných pripomienkovacích konaní sa stavajú na bariéru organizácie rezortov a určujú, čo je tá spoločenská objednávka. Preto si myslím, že riešením tejto situácie je zjednotenie vedenia, nie diktát. Zjednotenie vedenia a zadefinovanie tej spoločenskej objednávky. A to je, aby les bol funkčným ekosystémom pre zdravú prírodu, pre ako zložku, ktorá bude, prispeje k ochrane klímy na Slovensku, ale zároveň bude poskytovať služby pre človeka, služby pre zver, služby pre prírodu. Ďakujem pekne.
Sulík, Richard, predseda NR SR (2010-12-09):
Ďakujem. Klub SaS, obzvlášť pán Poliačik si berie vaše slová k srdcu a my teraz pokračujeme. Ešte procedurálny návrh od podpredsedu Pavla Hrušovského.
Baránik, Alojz, poslanec NR SR (2018-02-01):
Ďakujem pekne kolegovi Dostálovi za zhrnutie podstaty toho problému a dá sa s ním len súhlasiť. Naozaj je to o svedomí každého z nás a kolegov z týchto strán koaličných MOST – HÍD. A musím povedať, že sa musím trochu aj, že mi to nie je príjemné, že musím byť takto útočný, avšak situácia je veľmi vážna, takže apelujem na kolegov z týchto strán, aby využili možnosť nehlasovať za tohto celkom nevhodného kandidáta, aby bol členom Súdnej rady. Takže ešte raz ďakujem kolegovi Dostálovi za to, že túto tému podporil. No a pokiaľ ide o poslanca Mizíka, neviem, ako to s tým Harabinom a s tým mojím siahaním po členky myslel, či to myslel, že mu nesiaham po členky postojačky alebo poležiačky, to neviem. Ale to už nechávam na zváženie, myslím, že poležiačky, že keby sme išli na to, on by určite vyhral.
P. Hrušovský, podpredseda NR SR: (2002-05-31):
Ďakujem pánovi navrhovateľovi, pánovi spravodajcovi. Budeme pokračovať v rokovaní 60. schôdze návrhom skupiny poslancov Národnej rady Slovenskej republiky na vydanie zákona, ktorým sa mení zákon č. 140/1961 Zb. Trestný zákon v znení neskorších predpisov, ktorý prerokúvame ako tlač 1550. Prosím, aby za skupinu navrhovateľov predmetný návrh zákona uviedol a odôvodnil pán poslanec Osuský. Máte slovo, pán poslanec.
M. Číž, podpredseda NR SR: (2007-02-09):
Otváram rozpravu, vážené kolegyne, kolegovia. Do rozpravy sa písomne za poslanecký klub KDH prihlásila predsedníčka klubu pani Sabolová. Má slovo.
Mičovský, Ján, poslanec NR SR (2013-12-17):
Ďakujem za slovo, vážená pani podpredsedníčka Národnej rady. Áno, buďme teda možno umelci možného a povedzme si, že keď už tá komora je tak boľavým problémom, že ho pravdepodobne neprekonáme, aj keď ja viem, že je to len otázka času, verím tomu. No tak sa dohodnime na tom, že teda keď toto povedal sám rezortný minister, že toto je ozaj chyba, tak rešpektujme pána Jahnátka, a túto chybu opravme. Howgh.
Kremský, Peter, poslanec NR SR (2023-03-22):
Dobre, zareagujem, skúsim zareagovať vecne. Tieto pripomienky čiastočne vyplývajú z neznalosti mojich predrečníkov. Ja budem teda citovať aj z toho návrhu, asi ste si ho nečítali. A keď sa pýtate na to, koho zastupujem. No, v tom prípade napríklad toho nepoužívaného plynového vrtu zastupujem občanov mesta Trebišov, ktorí by mohli využívať takéto podzemné teplo. Asi viacerí sa s Trebišovom stretli iba v televízii v tom seriály. Ja som tam aj osobne bol napríklad párkrát. Viem, že je to mesto, kde naozaj ľudia žijú. (Rečník pozastavil svoje vystúpenie pre ruch v sále, zaznievanie gongu). Poprosím vrátiť čas, pán predsedajúci, lebo... Kolegovia, keď sa chcete rozprávať, skúste na chodbe, lebo naozaj sa veľmi nepríjemne rozpráva tak, keď väčšina z vás vytvára hluk. Môžem poprosiť naspäť tú minútu, ešte?
Šeliga, Juraj, podpredseda NR SR (2021-02-03):
Pán minister...
Takáč, Richard, poslanec NR SR (2020-11-04):
Ďakujem veľmi pekne za slovo. Vážený pán predsedajúci, kolegyne, kolegovia, ďakujem veľmi pekne za slovo. Dovoľte v prvom rade, aby som sa poďakoval všetkým na Slovensku, ktorí chodia darovávať krv a takýmto spôsobom pomáhajú v nemocniciach zachraňovať životy, a či už pri rôznych operáciách, ale aj pri rôznych autonehodách a rôznych nešťastiach, ktoré sa stávajú, stávajú u nás na Slovensku a je to bežná realita. Ja skúsim povedať tak, tak ľudsky a tak z praxe, zhodou okolností včera ráno o šiestej, ešte pred rokovaním Národnej rady som bol darovať tiež krv, lebo tiež som darca. Vždy, keď mi to umožní či zdravotný stav, alebo tie podmienky, tak idem darovať krv. Mám krv nulku negatív, čiže je to krv, ktorá je po... je využiteľná, dá sa použiť pre každého vlastne človeka s rôznou inou krvnou skupinou. A keď som povedal pani doktorkám, sestričkám a hlavne tým darcom, ktorí tam boli, že je tu takýto návrh, novelizácia, novelizácie Zákonníka práce, že ten darca, ktorý v daný deň pôjde darovať krv, bude mať v tomto, v tomto dni pracovné voľno, tak ako bolo povedané, nie 24 hodín, ale v rámci toho pracovného dňa, tak musím povedať, že veľmi, veľmi uvítali túto novelizáciu. Veľmi to pomôže pri tom, aby tí ľudia možnože viacej chodili darovávať tú krv, a treba povedať, že aktuálna situácia s krvou na Slovensku je veľmi zlá, je nedostatočná, lebo pri tejto nešťastnej pandémii koronavírusu všetci registrujeme to, že určitá skupina ľudí sa obáva chodiť von, nechodí, čiže tým pádom aj majú takýto strach. Ja si myslím, že tak, ako to už bolo povedané z viacerých mojich predrečníkov, že táto novelizácia má úprimne pomôcť tomu, aby možnože ľudia viacej chodili, aby sa to zjednotilo v rámci Slovenska, že sú veľké firmy, kde to majú v kolektívnych zmluvách, sú tie menšie, kde ich, kde to nemajú, a touto novelizáciou tohto Zákonníka práce sa to spoločne zjednotí a tým pádom ľudia, ktorí budú chodiť darovávať krv, budú môcť mať v rámci toho dňa pracovné voľno. Určite vieme, že keď má niekto sedavú robotu, vie obsedieť, ale tak, ako povedal aj pán kolega poslanec, sú, ktorí chodia darovávať a musí ísť do práce, možnože robí robotníka niekde na stavbe a je veľmi ťažké pracovať v rámci toho dňa, keď mu odoberú vyše 400 ml krvi a musí ešte vykonávať takúto ťažkú náročnú prácu. Chcem úprimne poďakovať za to, že tu máme takýto návrh tohto, tejto novelizácie, a poprosiť aj koaličných poslancov v rámci pléna, aby podporili túto novelizáciu, lebo je to pre ľudí na Slovensku veľmi dobré a pomôže to každému z nás, keď taká situácia príde, že si bude vyžadovať transfúziu krvi. Ďakujem veľmi pekne.
Krajcer, Daniel, poslanec NR SR (2013-03-14):
Igor, nehnevaj sa, ale toto, čo si predviedol je tvoje klasické, ľúbivé, obyčajné divadielko pre občanov a pre voličov. Vieš prečo? Toho istého kandidáta, ktorého teraz podporiť nejdete, ste v predchádzajúcej voľbe podporili. A bol vybratý takým istým spôsobom ako teraz. Vaším postojom celého klubu len napomáhate strane SMER, ktorý nechce dodržať svoje slovo, ktoré vyslovil ústami svojho predsedu Roberta Fica, že podporí opozičného kandidáta. To je výsledok tejto tvojej aktivity. A ešte na záver ti jednu vec poviem, v čom spočíva opäť rozpor veľký v tvojom vystúpení aj bez sĺz. Kritizoval si Jána Jasovského, uvedomuješ si, že takýmto postojom ho naďalej udržiavaš vo funkcii? (Potlesk.)
Krúpa, Juraj, poslanec NR SR (2022-03-18):
Vážený pán predsedajúci, odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte o tomto mojom návrhu hlasovať.
B. Bugár, podpredseda NR SR: (2001-09-17):
R. Hofbauer, poslanec: Pán poslanec Brocka. Už roky rokúce tu počúvame úvahy o tom, ako sa približujeme k Európe. Prosím vás, kde sa tá Európa nachádza a na čom Slovenská republika pláva, keby ste nám špecifikovali, lebo mne tieto tárania sú skutočne smiešne a prevažnej väčšine občanov tohto štátu takisto. Ak hovoríte o nezodpovednom prístupe sporiteľov, keď si vyberú banku s vyššou úrokovou sadzbou, tak potom ako zodpovedný prístup sporiteľa je ukladať peniaze, pokiaľ nejaké majú, do banky s čo najnižšou úrokovou sadzbou alebo neukladať do banky vôbec nič, alebo sa vyhýbať bankám? A ako je to s gesciou bankového dohľadu nad bankami zo strany Národnej banky? Z toho nevyplýva žiadna povinnosť? Vinní sú vkladatelia, pretože sú tak sprostí, že uložili peniaze do banky, ktorá zbankrotuje, a urobili to preto, aby vybabrali s ostatnými bankami a poškodili ostatných sporiteľov? Čo za historky tu odznievajú?
Petrák, Ľubomír, poslanec NR SR (2020-12-02):
Ďakujem pekne kolegom za všetky faktické poznámky. Som rád, že sa to udržalo vo vecnom tóne. Ak dovolíte, nebudem ich všetky komentovať. Dám na záver len jednu, jednu myšlienku, ktorá bola uvedená od ministra školstva: „Dosť bolo písania stostranových dokumentov. Pracujeme na modernom školstve v oblasti digitalizácie. (...) Digitalizácia patrí medzi najambicióznejšie oblasti. (...) Cieľom digitalizácie je, aby boli v školách digitálne technológie k dispozícii pre učiteľov aj žiakov v špeciálnych učebniach s možnosťou zapožičania techniky aj domov.“ Chce to už iba jedno číslo. Rozpočet na rok 2021 oproti roku 2023 na informačné technológie v regionálnom školstve − -17,3 %. Ďakujeme pekne.
Danko, Andrej, podpredseda NR SR (2023-11-28):
Pán poslanec Galko, pripraví sa pán poslanec Truban.
Pellegrini, Peter, podpredseda NR SR (2020-04-28):
Pán poslanec Potocký.